กรมการค้าภายใน เร่งสำรวจราคาสินค้าและปริมาณในห้างสรรพสินค้าและตลาดในพื้นที่ประสบอุทกภัยและพื้นที่เสี่ยง
ร้อยตรี จักรา ยอดมณี รองอธิบดีกรมการค้าภายใน เปิดเผยว่า จากสถานการณ์อุทกภัยในหลายพื้นที่อาจส่งผลต่อผลผลิตทางการเกษตรและราคาสินค้า กรมการค้าภายในจึงได้ติดตามสถานการณ์อย่างต่อเนื่อง ได้มีการส่งเจ้าหน้าที่ลงพื้นที่สำรวจราคาสินค้าและปริมาณในห้างสรรพสินค้าและตลาดต่างๆ ทั้งในกรุงเทพหมานครและต่างจังหวัด ภาพรวมราคาสินค้าอาหารสดมีแนวโน้มทรงตัวหรือลดลง ยกเว้นราคาผักที่สูงขึ้นเนื่องจากผลผลิดลดลงในแต่ละพื้นที่ คาดว่าหากสถานการณ์น้ำท่วมลดลงราคาผักก็จะเข้าสู่ภาวะปกติ สำหรับสินค้าอุปโภคบริโภคมีการปรับเปลี่ยนราคาตามโปรโมชันในห้างสรรพสินค้าอย่างต่อเนื่อง นอกจากนี้ ยังได้สั่งการให้พาณิชย์จังหวัด ลงพื้นที่ติดตามการขนส่งสินค้าในพื้นที่ที่ประสบอุทกภัย หรือพื้นที่เสี่ยง ขณะนี้ยังไม่พบปัญหาการขนส่งสินค้า ย้ำมีการสต๊อกสินค้าอย่างเพียงพอ